# Veiledning - klagebehandling ved klage på vedtak om ikke å fastsette standpunktkarakter i fag

Alle elever, og foresatte til elever under 18 år, har rett til å klage på vedtak om ikke å fastsette standpunktkarakter i fag, jf. opplæringsforskriften [§ 10-5](https://www.udir.no/regelverkstolkninger/opplaring/forskrift-om-grunnskoleopplaringa-og-den-vidaregaande-opplaringa-opplaringsforskrifta/tredje-delen--fellesreglar-for-grunnskoleopplaringa-og-den-vidaregaande-opplaringa-for-barn-og-unge/kapittel-10-klage-pa-sluttvurderingar/-10-5-klage-pa-vedtak-om-ikkje-a-fastsetje-standpunktkarakter-i-fag/?merknader=true#ekstra) og privatskoleforskriften [§ 7-5,](https://www.udir.no/regelverkstolkninger/Privatskole/forskrift-til-privatskolelova-privatskoleforskrifta/tredje-delen--fellesreglar-for-grunnskoleopplaringa-og-den-vidaregaande-opplaringa/kapittel-7-klage-pa-sluttvurderingar/-7-5-klage-pa-vedtak-om-ikkje-a-fastsetje-standpunktkarakter-i-fag/?merknader=true#ekstra) dersom de mener at gjeldende regler for fastsetting av standpunktkarakter, jf. opplæringsforskriften [§ 9-16](https://www.udir.no/regelverkstolkninger/opplaring/forskrift-om-grunnskoleopplaringa-og-den-vidaregaande-opplaringa-opplaringsforskrifta/tredje-delen--fellesreglar-for-grunnskoleopplaringa-og-den-vidaregaande-opplaringa-for-barn-og-unge/kapittel-9-individuell-vurdering/iii.-sluttvurdering/-9-16-standpunktkarakterar-i-fag/) og privatskoleforskriften [§ 6-16,](https://www.udir.no/regelverkstolkninger/Privatskole/forskrift-til-privatskolelova-privatskoleforskrifta/tredje-delen--fellesreglar-for-grunnskoleopplaringa-og-den-vidaregaande-opplaringa/kapittel-6-individuell-vurdering/iii.-sluttvurdering/-6-16-standpunktkarakterar-i-fag/?merknader=true#ekstra) ikke er fulgt. Skolen må gi elever og foresatte informasjon om klageretten. Se Statsforvalters informasjon til elev/foresatt **her.**

**Hva må skolen gjøre når de har mottatt klagen?**

Skolen må først vurdere om klagen skal tas til behandling. [Klagefristen](https://www.udir.no/regelverkstolkninger/opplaring/forskrift-om-grunnskoleopplaringa-og-den-vidaregaande-opplaringa-opplaringsforskrifta/tredje-delen--fellesreglar-for-grunnskoleopplaringa-og-den-vidaregaande-opplaringa-for-barn-og-unge/kapittel-10-klage-pa-sluttvurderingar/-10-2-klagefristar/) er 10 kalenderdager. Merk at elever under 15 år ikke har [selvråderett](https://www.udir.no/regelverkstolkninger/opplaring/forskrift-om-grunnskoleopplaringa-og-den-vidaregaande-opplaringa-opplaringsforskrifta/tredje-delen--fellesreglar-for-grunnskoleopplaringa-og-den-vidaregaande-opplaringa-for-barn-og-unge/kapittel-10-klage-pa-sluttvurderingar/-10-1-kva-kapittelet-gjeld-og-forholdet-til-forvaltningsloven/?merknader=true#ekstra), dvs. at foresatte må skrive under på klagen. Dersom klagen avvises, skal skolen fatte vedtak om det. Det er klageadgang på et avvisningsvedtak.

Dersom skolen er enig i klagen, og etter ny vurdering setter karakter, må skolen fatte nytt vedtak. Vedtaket skal begrunnes og eleven får ny rett til å klage. Saker som avvises eller saker skolen er enig i, skal **ikke** oversendes til Statsforvalteren. [Hva er nytt i reglene om klage på sluttvurdering? | udir.no.](https://www.udir.no/regelverk-og-tilsyn/skole-og-opplaring/hva-er-nytt-i-reglene-om-klage-pa-sluttvurdering/)

Skolen må oversende saken til Statsforvalteren dersom karakteren ikke blir endret til gunst for eleven.

**Hva må skolen sende til statsforvalteren?**

Se merknadene til [§ 10-5 Klage på vedtak om ikkje å fastsetje standpunktkarakter i fag | udir.no](https://www.udir.no/regelverkstolkninger/opplaring/forskrift-om-grunnskoleopplaringa-og-den-vidaregaande-opplaringa-opplaringsforskrifta/tredje-delen--fellesreglar-for-grunnskoleopplaringa-og-den-vidaregaande-opplaringa-for-barn-og-unge/kapittel-10-klage-pa-sluttvurderingar/-10-5-klage-pa-vedtak-om-ikkje-a-fastsetje-standpunktkarakter-i-fag/?merknader=true#ekstra) og merknadene til [§ 7-5 Klage på vedtak om ikkje å fastsetje standpunktkarakter i fag | udir.no](https://www.udir.no/regelverkstolkninger/Privatskole/forskrift-til-privatskolelova-privatskoleforskrifta/tredje-delen--fellesreglar-for-grunnskoleopplaringa-og-den-vidaregaande-opplaringa/kapittel-7-klage-pa-sluttvurderingar/-7-5-klage-pa-vedtak-om-ikkje-a-fastsetje-standpunktkarakter-i-fag/?merknader=true#ekstra) for ytterligere informasjon om punktene under.

1. **Klagen**
2. **En begrunnelse** for at det ikke er fastsatt standpunktkarakter
	1. hvis overskredet fraværsgrense må fravær og fraværsgrense oppgis.
	2. hvis manglende vurderingsgrunnlag må det vises til elevens kompetanse opp mot kompetansemålene og hvilke kompetansemål faglærer ikke har vurderingsgrunnlag i, og hvorfor.
3. **En uttalelse om skolens saksbehandling** der skolen bekrefter at faglærers begrunnelse oppfyller kravene i regelverket. Den må vise til at eleven har blitt gjort kjent med hva som blir vektlagt i vurderingen, og hva som kan føre til at det ikke gis standpunktkarakter i fag. Skolen skal også vise til når varselet ble gitt.
4. **Kopi av varse**l etter opplæringsforskriften [§ 9-7](https://www.udir.no/regelverkstolkninger/opplaring/forskrift-om-grunnskoleopplaringa-og-den-vidaregaande-opplaringa-opplaringsforskrifta/tredje-delen--fellesreglar-for-grunnskoleopplaringa-og-den-vidaregaande-opplaringa-for-barn-og-unge/kapittel-9-individuell-vurdering/i.-generelle-reglar/-9-7-varsling-om-at-karakteren-kan-falle-bort-eller-bli-sett-ned/) og privatskoleforskriften [§ 6-7.](https://www.udir.no/regelverkstolkninger/Privatskole/forskrift-til-privatskolelova-privatskoleforskrifta/tredje-delen--fellesreglar-for-grunnskoleopplaringa-og-den-vidaregaande-opplaringa/kapittel-6-individuell-vurdering/i.-generelle-reglar/-6-7-varsling-om-at-karakteren-kan-falle-bort-eller-bli-sett-ned/?merknader=true#ekstra)
5. Ev. annen relevant informasjon

**Sakspapirene oversendes Statsforvalteren via vårt** [**elektroniske skjema**](https://skjema.no/SF/confirmprivacylogin?shortname=klage_pa_standpunktkarakter&returnUrl=https%3A%2F%2Fskjema.no%2FSF%2Fklage_pa_standpunktkarakter&userLoggedInWithSecurityLevel=0&requiredSecurityLevel=3)**.**

* Skolen skal sende kopi av saksdokumentene til klager.
* Det er svært viktig at skolen oppgir riktig informasjon og adresse til klager i oversendelsen til Statsforvalteren.

**Hvordan behandler Statsforvalteren klagen?**

Statsforvalteren skal vurdere om skolens vedtak om ikke å fastsette standpunktkarakter er i tråd med reglene i opplæringsforskriften [§§ 9-16](https://www.udir.no/regelverkstolkninger/opplaring/forskrift-om-grunnskoleopplaringa-og-den-vidaregaande-opplaringa-opplaringsforskrifta/tredje-delen--fellesreglar-for-grunnskoleopplaringa-og-den-vidaregaande-opplaringa-for-barn-og-unge/kapittel-9-individuell-vurdering/iii.-sluttvurdering/-9-16-standpunktkarakterar-i-fag/?merknader=true#ekstra) og [9-8](https://www.udir.no/regelverkstolkninger/opplaring/forskrift-om-grunnskoleopplaringa-og-den-vidaregaande-opplaringa-opplaringsforskrifta/tredje-delen--fellesreglar-for-grunnskoleopplaringa-og-den-vidaregaande-opplaringa-for-barn-og-unge/kapittel-9-individuell-vurdering/i.-generelle-reglar/-9-8-fravarsgrense-i-vidaregaande-skole/?merknader=true#ekstra) eller privatskoleforskriften [§§ 6-16](https://www.udir.no/regelverkstolkninger/Privatskole/forskrift-til-privatskolelova-privatskoleforskrifta/tredje-delen--fellesreglar-for-grunnskoleopplaringa-og-den-vidaregaande-opplaringa/kapittel-6-individuell-vurdering/iii.-sluttvurdering/-6-16-standpunktkarakterar-i-fag/?merknader=true#ekstra) og [6-8](https://www.udir.no/regelverkstolkninger/Privatskole/forskrift-til-privatskolelova-privatskoleforskrifta/tredje-delen--fellesreglar-for-grunnskoleopplaringa-og-den-vidaregaande-opplaringa/kapittel-6-individuell-vurdering/i.-generelle-reglar/-6-8-fravarsgrense-i-vidaregaande-skole/?merknader=true#ekstra) om fastsetting av standpunktkarakter i fag, og [reglene om fravær](https://www.udir.no/regelverk-og-tilsyn/skole-og-opplaring/rundskriv-om-fravarsgrensen/) for videregående skole og reglene om varsling, jf. Opplæringsforskriften [§ 9-7](https://www.udir.no/regelverkstolkninger/opplaring/forskrift-om-grunnskoleopplaringa-og-den-vidaregaande-opplaringa-opplaringsforskrifta/tredje-delen--fellesreglar-for-grunnskoleopplaringa-og-den-vidaregaande-opplaringa-for-barn-og-unge/kapittel-9-individuell-vurdering/i.-generelle-reglar/-9-7-varsling-om-at-karakteren-kan-falle-bort-eller-bli-sett-ned/?merknader=true#ekstra) og privatskoleforskriften [§ 6-7](https://www.udir.no/regelverkstolkninger/Privatskole/forskrift-til-privatskolelova-privatskoleforskrifta/tredje-delen--fellesreglar-for-grunnskoleopplaringa-og-den-vidaregaande-opplaringa/kapittel-6-individuell-vurdering/i.-generelle-reglar/-6-7-varsling-om-at-karakteren-kan-falle-bort-eller-bli-sett-ned/).

Resultatet fra klagebehandlingen kan være at Statsforvalteren enten stadfester skolens vedtak, eller opphever vedtaket. I saker der vi opphever vedtaket, sendes saken tilbake til skolen for ny behandling. Skolen kan enten fastsette en karakter eller opprettholde vedtak om ikke å gi standpunktkarakter. Dersom skolen fastsetter en karakter i den nye behandlingen, utløser dette fornyet klageadgang. Det samme gjelder dersom nytt vedtak om IV fattes på et annet grunnlag enn det opprinnelige vedtaket. Dersom eleven ikke er varslet i tråd med opplæringsforskriften [§ 9‑7](https://www.udir.no/regelverkstolkninger/opplaring/forskrift-om-grunnskoleopplaringa-og-den-vidaregaande-opplaringa-opplaringsforskrifta/tredje-delen--fellesreglar-for-grunnskoleopplaringa-og-den-vidaregaande-opplaringa-for-barn-og-unge/kapittel-9-individuell-vurdering/i.-generelle-reglar/-9-7-varsling-om-at-karakteren-kan-falle-bort-eller-bli-sett-ned/?merknader=true#ekstra) og privatskoleforskriften [§ 6-7,](https://www.udir.no/regelverkstolkninger/Privatskole/forskrift-til-privatskolelova-privatskoleforskrifta/tredje-delen--fellesreglar-for-grunnskoleopplaringa-og-den-vidaregaande-opplaringa/kapittel-6-individuell-vurdering/i.-generelle-reglar/-6-7-varsling-om-at-karakteren-kan-falle-bort-eller-bli-sett-ned/?merknader=true#ekstra) skal det fastsettes en karakter for eleven.

Statsforvalteren kan avvise klagen hvis klagefristen ikke er overholdt eller reglene i forvaltningsloven ikke er oppfylt.